title: Directiva 2003/61/CE a Consiliului din 18 iunie 2003 de modificare a Directivelor 66/401/CEE privind comercializarea semințelor de plante furajere, 66/402/CEE privind comercializarea semințelor de cereale, 68/193/CEE privind comercializarea materialelor de înmulțire vegetativă a viței de vie, 92/33/CEE privind comercializarea răsadurilor de legume și a materialelor de înmulțire a legumelor, altele decât semințele, 92/34/CEE privind comercializarea materialelor de înmulțire a plantelor fructifere și a plantelor fructifere destinate producției de fructe, 98/56/CE privind comercializarea materialelor de înmulțire a plantelor ornamentale, 2002/54/CE privind comercializarea semințelor de sfeclă, 2002/55/CE privind comercializarea semințelor de legume, 2002/56/CE privind comercializarea cartofilor de sămânță și 2002/57/CE privind comercializarea semințelor de plante oleaginoase și de plante pentru fibre, în ceea ce privește efectuarea testelor și verificărilor comparative comunitare

text:
               03/Volumul 48

               RO

               Jurnalul Ofícial al Uniunii Europene

               15

         32003L0061

               L 165/23

               JURNALUL OFÍCIAL AL UNIUNII EUROPENE

      DIRECTIVA 2003/61/CE A CONSILIULUI

   din 18 iunie 2003
   de modificare a Directivelor 66/401/CEE privind comercializarea semințelor de plante furajere, 66/402/CEE privind comercializarea semințelor de cereale, 68/193/CEE privind comercializarea materialelor de înmulțire vegetativă a viței de vie, 92/33/CEE privind comercializarea răsadurilor de legume și a materialelor de înmulțire a legumelor, altele decât semințele, 92/34/CEE privind comercializarea materialelor de înmulțire a plantelor fructifere și a plantelor fructifere destinate producției de fructe, 98/56/CE privind comercializarea materialelor de înmulțire a plantelor ornamentale, 2002/54/CE privind comercializarea semințelor de sfeclă, 2002/55/CE privind comercializarea semințelor de legume, 2002/56/CE privind comercializarea cartofilor de sămânță și 2002/57/CE privind comercializarea semințelor de plante oleaginoase și de plante pentru fibre, în ceea ce privește efectuarea testelor și verificărilor comparative comunitare
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 37,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât:

               (1)

               Comisia trebuie să se asigure, după caz, că se adoptă măsuri privind coordonarea, efectuarea și controlul testelor și verificărilor comparative comunitare, în conformitate cu procedurile stabilite în următoarele prevederi:

                           Directiva 66/401/CEE (4), în special articolul 20 alineatul (3),

                           Directiva 66/402/CEE (5), în special articolul 20 alineatul (3),

                           Directiva 68/193/CEE (6), în special articolul 16 alineatul (3),

                           Directiva 92/33/CEE (7), în special articolul 20 alineatul (4),

                           Directiva 92/34/CEE (8), în special articolul 20 alineatul (4),

                           Directiva 98/56/CE (9), în special articolul 14 alineatul (4),

                           Directiva 2002/54/CE (10), în special articolul 26 alineatul (3),

                           Directiva 2002/55/CE (11), în special articolul 43 alineatul (3),

                           Directiva 2002/56/CE (12), în special articolul 20 alineatul (3),

                           Directiva 2002/57/CE (13), în special articolul 23 alineatul (3).

               (2)

               În anii anteriori, aceste măsuri necesare constau în stabilirea unei contribuții comunitare destinate efectuării testelor și verificărilor comparative comunitare menționate.

               (3)

               Este necesar să se organizeze teste și verificări pentru soiurile și în condițiile enumerate în directivele sus-menționate, indiferent dacă dispozițiile sunt obligatorii sau facultative.

               (4)

               Este necesar ca testele și verificările să fie destinate în special semințelor și materialului de înmulțire recoltat în țări terțe, semințelor și materialului de înmulțire adecvate agriculturii ecologice și semințelor și materialului de înmulțire comercializate în cadrul conservării in situși al utilizării durabile a resurselor fitogenetice.

               (5)

               De asemenea, este adecvat să se armonizeze redactarea articolelor relevante din directivele menționate.

               (6)

               Pentru asigurarea transparenței, este nevoie de un temei legal clar privind contribuția financiară comunitară. În consecință, este necesar să fie prevăzute măsuri financiare comunitare privind efectuarea testelor și verificărilor comparative comunitare, care să cuprindă cheltuielile bugetare comunitare obligatorii,

         ADOPTĂ PREZENTA DIRECTIVĂ:
   Articolul 1

               (1)

               Articolul 20 din Directiva 66/401/CEE se înlocuiește cu următorul text:
               „Articolul 20
               (1)   În cadrul Comunității se efectuează teste și verificări comparative comunitare pentru controlul ulterior al eșantioanelor, prelevate prin sondaj, de semințe de plante furajere introduse pe piață în conformitate cu dispozițiile obligatorii sau facultative ale prezentei directive. Testele și verificările comparative pot include următoarele:

                           —

                           semințe recoltate în țări terțe;

                           —

                           semințe adecvate agriculturii ecologice;

                           —

                           semințe comercializate în cadrul conservării in situși al utilizării durabile a resurselor fitogenetice.

                     (2)   Aceste teste și verificări comparative sunt utilizate pentru armonizarea metodelor tehnice de certificare și pentru controlul respectării condițiilor pe care trebuie să le îndeplinească semințele.
               (3)   Comisia, acționând în conformitate cu procedura prevăzută la articolul 21, adoptă măsurile necesare pentru efectuarea testelor și verificărilor comparative. Comisia informează comitetul menționat la articolul 21 cu privire la măsurile tehnice luate pentru efectuarea testelor și verificărilor și la rezultatele acestora.
               (4)   Comunitatea poate acorda o contribuție financiară pentru efectuarea testelor și verificărilor prevăzute la alineatele (1) și (2). Contribuția financiară este acordată în limita creditelor anuale alocate de autoritatea bugetară.
               (5)   Testele și verificările care pot beneficia de o contribuție financiară comunitară și modalitatea de acordare a acesteia sunt stabilite în conformitate cu procedura prevăzută la articolul 21.
               (6)   Testele și verificările prevăzute la alineatele (1) și (2) pot fi efectuate numai de către autoritățile de stat sau de persoanele juridice care acționează sub responsabilitatea statului.”

               (2)

               Articolul 20 din Directiva 66/402/CEE se înlocuiește cu următorul text:
               „Articolul 20
               (1)   În cadrul Comunității se efectuează teste și verificări comparative comunitare pentru controlul ulterior al eșantioanelor prelevate prin sondaj, de semințe de cereale introduse pe piață în conformitate cu dispozițiile obligatorii sau facultative ale prezentei directive. Testele și verificările comparative pot include următoarele:

                           —

                           semințe recoltate în țări terțe,

                           —

                           semințe adecvate agriculturii ecologice,

                           —

                           semințe comercializate în cadrul conservării in situși al utilizării durabile a resurselor fitogenetice.

                     (2)   Aceste teste și verificări comparative sunt utilizate pentru armonizarea metodelor tehnice de certificare și pentru controlul respectării condițiilor pe care trebuie să le îndeplinească semințele.
               (3)   Comisia, acționând în conformitate cu procedura prevăzută la articolul 21, adoptă măsurile necesare efectuării testelor și verificărilor comparative. Comisia informează comitetul menționat la articolul 21 cu privire la măsurile tehnice luate pentru efectuarea testelor și verificărilor și la rezultatele acestora.
               (4)   Comunitatea poate acorda o contribuție financiară pentru efectuarea testelor și verificărilor prevăzute la alineatele (1) și (2).
               Contribuția financiară este acordată în limita creditelor anuale alocate de autoritatea bugetară.
               (5)   Testele și verificările care pot beneficia de o contribuție financiară comunitară și modalitățile de acordare sunt stabilite în conformitate cu procedura prevăzută la articolul 21.
               (6)   Testele și verificările prevăzute la alineatele (1) și (2) pot fi efectuate numai de către autoritățile de stat sau de persoanele juridice care acționează sub responsabilitatea statului.”

               (3)

               Articolul 16 din Directiva 68/193/CEE se înlocuiește cu următorul text:
               „Articolul 16
               (1)   În cadrul Comunității se efectuează teste și verificări comparative comunitare pentru controlul ulterior al eșantioanelor, prelevate prin sondaj, de material de înmulțire a viței de vie introduse pe piață în conformitate cu dispozițiile obligatorii sau facultative ale prezentei directive, inclusiv cele referitoare la sectorul fitosanitar. Testele și verificările comparative pot include următoarele:

                           —

                           material de înmulțire produs în țări terțe,

                           —

                           material de înmulțire adecvat agriculturii ecologice,

                           —

                           material de înmulțire comercializat în cadrul măsurilor destinate sprijinirii conservării diversității genetice.

                     (2)   Aceste teste și verificări comparative sunt utilizate pentru armonizarea metodelor tehnice de certificare și pentru controlul respectării condițiilor pe care trebuie să le îndeplinească materialul de înmulțire.
               (3)   Comisia, acționând în conformitate cu procedura prevăzută la articolul 17, adoptă măsurile necesare pentru efectuarea testelor și verificărilor comparative. Comisia informează comitetul menționat la articolul 17 cu privire la măsurile tehnice luate pentru efectuarea testelor și verificărilor și la rezultatele acestora. În cazul în care survin probleme fitosanitare, Comisia informează Comitetul permanent fitosanitar.
               (4)   Comunitatea poate acorda o contribuție financiară pentru efectuarea testelor și verificărilor prevăzute la alineatele (1) și (2).
               Contribuția financiară este acordată în limita creditelor anuale alocate de autoritatea bugetară.
               (5)   Testele și verificările care pot beneficia de o contribuție financiară comunitară și modalitatea de acordare sunt stabilite în conformitate cu procedura prevăzută la articolul 17.
               (6)   Testele și verificările prevăzute la alineatele (1) și (2) pot fi efectuate numai de către autoritățile de stat sau de persoanele juridice care acționează sub responsabilitatea statului.”

               (4)

               Articolul 20 din Directiva 92/33/CEE se înlocuiește cu următorul text:
               „Articolul 20
               (1)   În statele membre se efectuează verificări sau, după caz, teste pe eșantioane, pentru a se controla dacă răsadurile de legume și materialul de înmulțire a legumelor îndeplinesc cerințele și condițiile prezentei directive, inclusiv cele referitoare la sectorul fitosanitar. Comisia poate organiza controale ale verificărilor, efectuate de reprezentanții statelor membre și ai Comisiei.
               (2)   În cadrul Comunității se efectuează teste și verificări comparative comunitare pentru controlul ulterior al eșantioanelor de răsaduri de legume și material de înmulțire de legume introduse pe piață în conformitate cu dispozițiile obligatorii sau facultative ale prezentei directive, inclusiv cele referitoare la sectorul fitosanitar. Testele și verificările comparative pot include următoarele:

                           —

                           răsaduri de legume și material de înmulțire a legumelor, produse în țări terțe,

                           —

                           răsaduri de legume și material de înmulțire a legumelor, adecvate agriculturii ecologice,

                           —

                           răsaduri de legume și material de înmulțire a legumelor, comercializate în cadrul măsurilor destinate sprijinirii conservării diversității genetice.

                     (3)   Aceste teste și verificări comparative sunt utilizate pentru armonizarea metodelor tehnice de control al răsadurilor de legume și al materialului de înmulțire a legumelor și pentru controlul respectării condițiilor pe care trebuie să le îndeplinească materialul.
               (4)   Comisia, acționând în conformitate cu procedura prevăzută la articolul 21, adoptă măsurile necesare efectuării testelor și verificărilor comparative. Comisia informează comitetul menționat la articolul 21 cu privire la măsurile tehnice luate pentru efectuarea testelor și verificărilor și la rezultatele acestora. În cazul în care survin probleme fitosanitare, Comisia informează Comitetul permanent fitosanitar.
               (5)   Comunitatea poate acorda o contribuție financiară pentru efectuarea testelor și verificărilor prevăzute la alineatele (2) și (3).
               Contribuția financiară este acordată în limita creditelor anuale alocate de autoritatea bugetară.
               (6)   Testele și verificările care pot beneficia de o contribuție financiară comunitară și modalitățile de acordare sunt stabilite în conformitate cu procedura prevăzută la articolul 21.
               (7)   Testele și verificările prevăzute la alineatele (2) și (3) pot fi efectuate numai de către autoritățile de stat sau de persoanele juridice care acționează sub responsabilitatea statului.”

               (5)

               Articolul 20 din Directiva 92/34/CEE se înlocuiește cu următorul text:
               „Articolul 20
               (1)   În statele membre se efectuează verificări sau, după caz, teste pe eșantioane, pentru a se verifica dacă materialul de înmulțire sau plantele fructifere îndeplinesc cerințele și condițiile prezentei directive, inclusiv cele referitoare la sectorul fitosanitar. Comisia poate organiza controale ale verificărilor, efectuate de reprezentanții statelor membre și ai Comisiei.
               (2)   În cadrul Comunității se efectuează teste și verificări comparative comunitare pentru controlul ulterior al eșantioanelor de material de înmulțire sau de plante fructifere introduse pe piață în conformitate cu dispozițiile obligatorii sau facultative ale prezentei directive, inclusiv cele referitoare la sectorul fitosanitar. Testele și verificările comparative pot include următoarele:

                           —

                           material de înmulțire sau plante fructifere produse în țări terțe,

                           —

                           materialul de înmulțire sau plantele fructifere adecvate agriculturii ecologice,

                           —

                           materialul de înmulțire sau plantele fructifere comercializate în cadrul măsurilor destinate sprijinirii conservării diversității genetice.

                     (3)   Aceste teste și verificări comparative sunt utilizate pentru armonizarea metodelor tehnice de control al materialului de înmulțire sau al plantelor fructifere și pentru controlul respectării condițiilor pe care trebuie să le îndeplinească materialul.
               (4)   Comisia, acționând în conformitate cu procedura prevăzută la articolul 21, adoptă măsurile necesare efectuării testelor și verificărilor comparative. Comisia informează comitetul menționat la articolul 21 cu privire la măsurile tehnice de efectuare a testelor și verificărilor și la rezultatele acestora. În cazul în care survin probleme fitosanitare, Comisia informează Comitetul permanent fitosanitar.
               (5)   Comunitatea poate acorda o contribuție financiară pentru efectuarea testelor și verificărilor prevăzute la alineatele (2) și (3).
               Contribuția financiară este acordată în limita creditelor anuale alocate de autoritatea bugetară.
               (6)   Testele și verificările care pot beneficia de o contribuție financiară comunitară și modalitatea de acordare sunt stabilite în conformitate cu procedura prevăzută la articolul 21.
               (7)   Testele și verificările prevăzute la alineatele (2) și (3) pot fi efectuate numai de către autoritățile de stat sau de persoanele juridice care acționează sub responsabilitatea statului.”

               (6)

               Articolul 14 din Directiva 98/56/CE se înlocuiește cu următorul text:
               „Articolul 14
               (1)   În statele membre se efectuează verificări sau, după caz, teste pe eșantioane, pentru a se verifica dacă materialul de înmulțire îndeplinește cerințele și condițiile prezentei directive. Comisia poate organiza controale ale verificărilor, efectuate de reprezentanții statelor membre și ai Comisiei.
               (2)   În cadrul Comunității se efectuează teste și verificări comparative comunitare pentru controlul ulterior al eșantioanelor de material de înmulțire sau de plante ornamentale, introduse pe piață în conformitate cu dispozițiile obligatorii sau facultative ale prezentei directive, inclusiv cele referitoare la sectorul fitosanitar. Testele și verificările comparative pot include următoarele:

                           —

                           material de înmulțire produs în țări terțe,

                           —

                           material de înmulțire adecvat agriculturii ecologice,

                           —

                           material de înmulțire comercializat în cadrul măsurilor destinate sprijinirii conservării diversității genetice.

                     (3)   Aceste teste și verificări comparative sunt utilizate pentru armonizarea metodelor tehnice de control al materialului de înmulțire a plantelor ornamentale și pentru controlul respectării condițiilor pe care trebuie să le îndeplinească materialul.
               (4)   Comisia, acționând în conformitate cu procedura prevăzută la articolul 17, adoptă măsurile necesare efectuării testelor și verificărilor comparative. Comisia informează comitetul menționat la articolul 17 cu privire la măsurile tehnice luate pentru efectuarea testelor și verificărilor și la rezultatele acestora. În cazul în care survin probleme referitoare la organismele prevăzute de Directiva 2000/29/CE din 8 mai 2000 privind măsurile de protecție împotriva introducerii în Comunitate a organismelor dăunătoare plantelor sau produselor din plante și împotriva răspândirii lor în Comunitate (14), Comisia informează Comitetul permanent fitosanitar, care este consultat și în privința protocoalelor aferente testelor comunitare, dacă acestea se referă la organismele prevăzute la Directiva 2000/29/CE.
               (5)   Comunitatea poate acorda o contribuție financiară pentru efectuarea testelor și verificărilor prevăzute la alineatele (2) și (3).
               Contribuția financiară este acordată în limita creditelor anuale alocate de autoritatea bugetară.
               (6)   Testele și verificările care pot beneficia de o contribuție financiară comunitară și modalitatea de acordare sunt stabilite în conformitate cu procedura prevăzută la articolul 17.
               (7)   Testele și verificările prevăzute la alineatele (2) și (3) pot fi efectuate numai de către autoritățile de stat sau de persoanele juridice care acționează sub responsabilitatea statului.

               (7)

               Articolul 26 din Directiva 2002/54/CE se înlocuiește cu următorul text:
               „Articolul 26
               (1)   În cadrul Comunității se efectuează teste și verificări comparative comunitare pentru controlul ulterior al eșantioanelor, prelevate prin sondaj, de semințe de sfeclă introduse pe piață în conformitate cu dispozițiile obligatorii sau facultative ale prezentei directive. Testele și verificările comparative pot include următoarele:

                           —

                           semințe recoltate în țări terțe;

                           —

                           semințe adecvate agriculturii ecologice;

                           —

                           semințe comercializate în cadrul conservării in situși al utilizării durabile a resurselor fitogenetice.

                     (2)   Aceste teste și verificări comparative sunt utilizate pentru armonizarea metodelor tehnice de certificare și pentru controlul respectării condițiilor pe care trebuie să le îndeplinească semințele.
               (3)   Comisia, acționând în conformitate cu procedura prevăzută la articolul 28 alineatul (2), adoptă măsurile necesare efectuării testelor și verificărilor comparative. Comisia informează comitetul menționat la articolul 28 alineatul (1) cu privire la măsurile tehnice luate pentru efectuarea testelor și verificărilor și la rezultatele acestora.
               (4)   Comunitatea poate acorda o contribuție financiară pentru efectuarea testelor și verificărilor prevăzute la alineatele (1) și (2).
               Contribuția financiară este acordată în limita creditelor anuale alocate de autoritatea bugetară.
               (5)   Testele și verificările care pot beneficia de o contribuție financiară comunitară și modalitatea de acordare sunt stabilite în conformitate cu procedura prevăzută la articolul 28 alineatul (2).
               (6)   Testele și verificările prevăzute la alineatele (1) și (2) pot fi efectuate numai de către autoritățile de stat sau de persoanele juridice care acționează sub responsabilitatea statului.”

               (8)

               Articolul 43 din Directiva 2002/55/CE se înlocuiește cu următorul text:
               „Articolul 43
               (1)   În cadrul Comunității se efectuează teste și verificări comparative comunitare pentru controlul ulterior al eșantioanelor, prelevate prin sondaj, de semințe de legume introduse pe piață în conformitate cu dispozițiile obligatorii sau facultative ale prezentei directive. Testele și verificările comparative pot include următoarele:

                           —

                           semințe recoltate în țări terțe;

                           —

                           semințe adecvate agriculturii ecologice;

                           —

                           semințe comercializate în cadrul conservării in situși al utilizării durabile a resurselor fitogenetice.

                     (2)   Aceste teste și verificări comparative sunt utilizate pentru armonizarea metodelor tehnice de certificare și pentru controlul respectării condițiilor pe care trebuie să le îndeplinească semințele.
               (3)   Comisia, acționând în conformitate cu procedura prevăzută la articolul 46 alineatul (2), adoptă măsurile necesare efectuării testelor și verificărilor comparative. Comisia informează comitetul menționat la articolul 46 alineatul (1) cu privire la măsurile tehnice luate pentru efectuarea testelor și verificărilor și la rezultatele acestora.
               (4)   Comunitatea poate acorda o contribuție financiară pentru efectuarea testelor și verificărilor prevăzute la alineatele (1) și (2).
               Contribuția financiară este acordată în limita creditelor anuale alocate de autoritatea bugetară.
               (5)   Testele și verificările care pot beneficia de o contribuție financiară comunitară și modalitatea de acordare sunt determinate în conformitate cu procedura prevăzută la articolul 46 alineatul (2).
               (6)   Testele și verificările prevăzute la alineatele (1) și (2) pot fi efectuate numai de către autoritățile de stat sau de persoanele juridice care acționează sub responsabilitatea statului.”

               (9)

               Articolul 20 din Directiva 2002/56/CE se înlocuiește cu următorul text:
               „Articolul 20
               (1)   În cadrul Comunității se efectuează teste și verificări comparative comunitare pentru controlul ulterior al eșantioanelor, prelevate prin sondaj, de cartofi de sămânță, introduse pe piață în conformitate cu dispozițiile obligatorii sau facultative ale prezentei directive. Testele și verificările comparative pot include următoarele:

                           —

                           cartofi de sămânță recoltați în țări terțe;

                           —

                           cartofi de sămânță adecvați agriculturii ecologice;

                           —

                           cartofii de sămânță comercializați în cadrul conservării in situși al utilizării durabile a resurselor fitogenetice.

                     (2)   Aceste teste și verificări comparative sunt utilizate pentru armonizarea metodelor tehnice de certificare și pentru controlul respectării condițiilor pe care trebuie să le îndeplinească semințele.
               (3)   Comisia, acționând în conformitate cu procedura prevăzută la articolul 25 alineatul (2), adoptă măsurile necesare efectuării testelor și verificărilor comparative. Comisia informează comitetul menționat la articolul 25 alineatul (1) cu privire la măsurile tehnice de efectuare a testelor și verificărilor și la rezultatele acestora. În cazul în care survin probleme fitosanitare, Comisia informează Comitetul permanent fitosanitar.
               (4)   Comunitatea poate acorda o contribuție financiară pentru efectuarea testelor și verificărilor prevăzute la alineatele (1) și (2).
               Contribuția financiară este acordată în limita creditelor anuale alocate de autoritatea bugetară.
               (5)   Testele și verificările care pot beneficia de o contribuție financiară comunitară și modalitatea de acordare sunt stabilite în conformitate cu procedura prevăzută la articolul 25 alineatul (2).
               (6)   Testele și verificările prevăzute la alineatele (1) și (2) pot fi efectuate numai de către autoritățile de stat sau de persoanele juridice care acționează sub responsabilitatea statului.
               (7)   În conformitate cu procedura prevăzută la articolul 25 alineatul (2), Comisia poate interzice, total sau parțial, comercializarea cartofilor de sămânță recoltați dintr-o anumită regiune a Comunității, dacă descendența eșantioanelor, prelevate în mod oficial, de cartofi de sămânță de bază sau de cartofi de sămânță certificați, recoltați în regiunea respectivă și cultivați în cadrul uneia sau mai multor parcele de verificare comunitare, a scăzut considerabil, timp de trei ani consecutivi, sub condițiile minime prevăzute la punctul 1 litera (c), punctul 2 litera (c), punctul 3 și punctul 4 din anexa I.
               (8)   Măsurile adoptate în conformitate cu dispozițiile alineatului (7) sunt revocate de către Comisie de îndată ce s-a stabilit cu o certitudine suficientă faptul că, pe viitor, cartofii de sămânță de bază și cartofii de sămânță certificați, recoltați în regiunea comunitară respectivă, vor îndeplini condițiile minime menționate la alineatul (7).”

               (10)

               Articolul 23 din Directiva 2002/57/CE se înlocuiește cu următorul text:
               „Articolul 23
               (1)   În cadrul Comunității se efectuează teste și verificări comparative comunitare pentru controlul ulterior al eșantioanelor, prelevate prin sondaj, de semințe de plante oleaginoase și de plante pentru fibre, introduse pe piață în conformitate cu dispozițiile obligatorii sau facultative ale prezentei directive. Testele și verificările comparative pot include următoarele:

                           —

                           semințe recoltate în țări terțe;

                           —

                           semințe adecvate agriculturii ecologice;

                           —

                           semințe comercializate în cadrul conservării in situși al utilizării durabile a resurselor fitogenetice.

                     (2)   Aceste teste și verificări comparative sunt utilizate pentru armonizarea metodelor tehnice de certificare și pentru controlul respectării condițiilor pe care trebuie să le îndeplinească semințele.
               (3)   Comisia, acționând în conformitate cu procedura prevăzută la articolul 25 alineatul (2), adoptă măsurile necesare efectuării testelor și verificărilor comparative. Comisia informează comitetul menționat la articolul 25 alineatul (1) cu privire la măsurile tehnice luate pentru efectuarea testelor și verificărilor și la rezultatele acestora.
               (4)   Comunitatea poate acorda o contribuție financiară pentru efectuarea testelor și verificărilor prevăzute la alineatele (1) și (2).
               Contribuția financiară este acordată în limita creditelor anuale alocate de autoritatea bugetară.
               (5)   Testele și verificările care pot beneficia de o contribuție financiară comunitară și modalitatea de acordare sunt stabilite în conformitate cu procedura prevăzută la articolul 25 alineatul (2).
               (6)   Testele și verificările prevăzute la alineatele (1) și (2) pot fi efectuate numai de către autoritățile de stat sau de persoanele juridice care acționează sub responsabilitatea statului.”

         Articolul 2
   Statele membre pun în aplicare actele cu putere de lege și actele administrative necesare pentru a se conforma prezentei directive până la 10 octombrie 2003. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare în a șaptea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Luxemburg, 18 iunie 2003.

            Pentru Consiliu

            Președintele

         G. DRYS

      (1)  JO C 20 E, 28.1.2003, p. 208.

      (2)  Avizul din 10 aprilie 2003 (nepublicat încă în Jurnalul Oficial).

      (3)  JO C 85, 8.4.2003, p. 43.

      (4)  JO 125, 11.7.1966, p. 2298/66. Directivă, astfel cum a fost modificată ultima dată prin Directiva 2001/64/CE (JO L 234, 1.9.2001, p. 60).

      (5)  JO 125, 11.7.1966, p. 2309/66. Directivă, astfel cum a fost modificată ultima dată prin Directiva 2001/64/CE.

      (6)  JO L 93, 17.4.1968, p. 15. Directivă, astfel cum a fost modificată ultima dată prin Directiva 2002/11/CE (JO L 53, 23.2.2002, p. 20).

      (7)  JO L 157, 10.6.1992, p. 1. Directivă, astfel cum a fost modificată ultima dată prin Regulamentul (CE) nr. 806/2003 (JO L 122, 16.5.2003, p. 1).

      (8)  JO L 157, 10.6.1992, p. 10. Directivă, astfel cum a fost modificată ultima dată prin Regulamentul (CE) nr. 806/2003.

      (9)  JO L 226, 13.8.1998, p. 16. Directivă, astfel cum a fost modificată prin Regulamentul (CE) nr. 806/2003.

      (10)  JO L 193, 20.7.2002, p. 12.

      (11)  JO L 193, 20.7.2002, p. 33.

      (12)  JO L 193, 20.7.2002, p. 60. Directivă, astfel cum a fost modificată prin Decizia 2003/66/CE a Comisiei (JO L 25, 30.1.2003, p. 42).

      (13)  JO L 193, 20.7.2002, p. 74. Directivă, astfel cum a fost modificată prin Directiva 2002/68/CE (JO L 195, 24.7.2002, p. 32).

      (14)  JO L 169, 10.7.2000, p. 1. Directivă, astfel cum a fost modificată ultima dată prin Regulamentul (CE) nr. 806/2003 (JO L 122, 16.5.2003, p. 1).”


title: Directiva 2007/21/CE a Comisiei din 10 aprilie 2007 de modificare a Directivei 91/414/CEE a Consiliului în ceea ce privește datele de expirare pentru includerea în anexa I a substanțelor active azoxistrobin, imazalil, kresoxim-metil, spiroxamină, azimsulfuron, prohexadion-calciu și fluroxypyr (Text cu relevanță pentru SEE )

text:
               12.4.2007

               RO

               Jurnalul Oficial al Uniunii Europene

               L 97/42

      DIRECTIVA 2007/21/CE A COMISIEI

   din 10 aprilie 2007
   de modificare a Directivei 91/414/CEE a Consiliului în ceea ce privește datele de expirare pentru includerea în anexa I a substanțelor active azoxistrobin, imazalil, kresoxim-metil, spiroxamină, azimsulfuron, prohexadion-calciu și fluroxypyr
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 5 alineatul (5),
   întrucât:

               (1)

               Prin Directiva 98/47/CE a Comisiei (2) azoxistrobin a fost inclus până la data de 1 iulie 2008, prin Directiva 97/73/CE a Comisiei (3) imazalil a fost inclus până la data de 31 decembrie 2008, prin Directiva 1999/1/CE a Comisiei (4) kresoxim-metil a fost inclus până la data de 31 ianuarie 2009, prin Directiva 1999/73/CE a Comisiei (5) spiroxamina a fost inclusă până la data de 1 septembrie 2009, prin Directiva 1999/80/CE a Comisiei (6) azimsulfuron a fost inclus până la data de 1 octombrie 2009, prin Directiva 2000/50/CE a Comisiei (7) prohexadion-calciu a fost inclus până la data de 20 octombrie 2010, iar prin Directiva 2000/10/CE a Comisiei (8) fluroxypyr a fost inclus până la data de 30 noiembrie 2010, ca substanțe active în anexa I la Directiva 91/414/CEE.

               (2)

               Includerea unei substanțe se poate reînnoi, la cerere, cu condiția depunerii unei aplicații cu cel puțin doi ani înainte de data expirării. Comisia a primit cereri de reînnoire a includerii pentru toate substanțele menționate anterior.

               (3)

               Comisia va trebui să stabilească norme suplimentare privind depunerea și evaluarea unor informații suplimentare necesare pentru reînnoirea includerii în anexa I. Prin urmare, este justificată reînnoirea includerii substanțelor active menționate anterior în anexa I pentru o perioadă necesară notificatorilor în vederea pregătirii cererilor și Comisiei în vederea organizării evaluării acestora și a luării unei decizii.

               (4)

               Prin urmare, este necesară modificarea Directivei 91/414/CEE în consecință.

               (5)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE este modificată conform anexei la prezenta directivă.
   Articolul 2
   Statele membre adoptă și publică cel mai târziu până la data de 12 decembrie 2007 acte cu putere de lege și acte administrative necesare pentru respectarea prezentei directive. Acestea trebuie să comunice imediat Comisiei textul acestor acte, precum și un tabel de corespondență între aceste acte și prezenta directivă.
   Statele membre trebuie să aplice aceste acte de la data de 13 decembrie 2007.
   La momentul adoptării de către statele membre, aceste acte trebuie să conțină o trimitere la prezenta directivă sau să fie însoțite de o astfel de trimitere cu ocazia publicării lor oficiale. Statele membre stabilesc modul în care este făcută o astfel de trimitere.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 10 aprilie 2007.

            Pentru Comisie

         Markos KYPRIANOU

            Membru al Comisiei

      (1)  JO L 230, 19.8.1991, p. 1. Directivă, astfel cum a fost modificată ultima dată prin Directiva 2007/6/CE a Comisiei (JO L 43, 15.2.2007, p. 13).

      (2)  JO L 191, 7.7.1998, p. 50.

      (3)  JO L 353, 24.12.1997, p. 26.

      (4)  JO L 21, 28.1.1999, p. 21.

      (5)  JO L 206, 5.8.1999, p. 16; rectificare: JO L 221, 21.8.1999, p. 19.

      (6)  JO L 210, 10.8.1999, p. 13.

      (7)  JO L 198, 4.8.2000, p. 39.

      (8)  JO L 57, 2.3.2000, p. 28.

      ANEXĂ
      În anexa I la Directiva 91/414/CEE, rândurile 1, 2, 3, 4, 5, 6 și 8 sunt înlocuite după cum urmează:

                     „1

                     Imazalil
                     Nr. CAS 73790-28-0, 35554-44-0
                     Nr. CIPAC 335

                     (±)-1-(β-alliloxi-2,4-diclorofeniletil)imidazole sau (+)-allil 1-(2,4-diclorofenil)-2-imidazol-1-iletil eter

                     975 g/kg

                     1 ianuarie 1999

                     31 decembrie 2011

                     Se pot autoriza numai utilizări ca fungicid.
                     Pentru următoarele utilizări, se aplică următoarele condiții speciale:

                                 —

                                 tratamentele postrecoltă pentru fructe, legume și cartofi pot fi autorizate numai în cazul în care există un sistem corespunzător de decontaminare sau dacă o evaluare a riscului a arătat statului membru care acordă autorizația că evacuarea soluției de tratament nu implică niciun fel de risc inacceptabil pentru mediu și mai ales pentru organismele acvatice;

                                 —

                                 tratamentul postrecoltă pentru cartofi poate fi autorizat numai în cazul în care o evaluare riscului a demonstrat statului membru care acordă autorizația că resturile din procesarea reziduurilor cartofilor tratați nu implică un risc inacceptabil pentru organismele acvatice;

                                 —

                                 utilizările în aer liber pentru frunziș pot fi autorizate numai în cazul în care o evaluare a riscului a demonstrat statului membru care acordă autorizația că această utilizare nu are efecte inacceptabile asupra sănătății umane și animale și nici asupra mediului.

                           Data la care Comitetul permanent pentru sănătatea plantelor a finalizat raportul de analiză: 11 iulie 1997.

                     2

                     Azoxistrobin
                     Nr. CAS 131860-33-8
                     Nr. CIPAC 571

                     Metil (E)-2-{2[6-(2-cianofenoxi)pirimidin-4-yloxy] fenil}-3-metoxiacrilate

                     930 g/kg (Z isomer max. 25 g/kg)

                     1 iulie 1998

                     31 decembrie 2011

                     Se pot autoriza numai utilizările ca fungicid.
                     În procesul de luare a deciziilor conform principiilor unitare trebuie acordată o atenție deosebită impactului asupra organismelor acvatice. Condițiile de autorizare trebuie să includă măsuri corespunzătoare de reducere a riscurilor.
                     Data la care Comitetul permanent pentru sănătatea plantelor a finalizat raportul de analiză: 22 aprilie 1998.

                     3

                     Kresoxim-metil
                     Nr. CAS 143390-89-0
                     Nr. CIPAC 568

                     Metil (E)-2-metoximino-2-[2-(o-toliloximetil) fenil]acetat

                     910 g/kg

                     1 februarie 1999

                     31 decembrie 2011

                     Se pot autoriza numai utilizările ca fungicid.
                     În procesul de luare a deciziilor conform principiilor unitare, statele membre trebuie să acorde o atenție deosebită protecției apei freatice în condiții de vulnerabilitate.
                     Data la care Comitetul permanent pentru sănătatea plantelor a finalizat raportul de analiză: 16 octombrie 1998.

                     4

                     Spiroxamină
                     Nr. CAS 1181134-30-8
                     Nr. CIPAC 572

                     (8-tert-Butil-1,4-dioxa-spiro [4.5] decan-2-ilmetil)-etil-propil-amin

                     940 g/kg (diastereomers A și B combinat)

                     1 septembrie 1999

                     31 decembrie 2011

                     Se pot autoriza numai utilizările ca fungicid.
                     În procesul de luare a deciziilor conform principiilor unitare, statele membre trebuie să acorde o atenție deosebită:

                                 —

                                 siguranței operatorului și trebuie să se asigure că în condițiile de utilizare sunt incluse măsuri corespunzătoare de protecție;
                                 și

                                 —

                                 impactului asupra organismelor acvatice și trebuie să se asigure că în condițiile de autorizare sunt incluse, dacă este necesar, măsuri de reducere a riscului.

                           Data la care Comitetul permanent pentru sănătatea plantelor a finalizat raportul de analiză: 12 mai 1999.

                     5

                     Azimsulfuron
                     Nr. CAS 120162-55-2
                     Nr. CIPAC 584

                     1-(4,6-dimetoxipirimidin-2-il)-3-[1-metil-4-(2-metil-2H-tetrazol-5-il)-pirazol-5-ilsulfonil]-uree

                     980 g/kg

                     1 octombrie 1999

                     31 decembrie 2011

                     Se pot autoriza numai utilizările ca erbicid.
                     Tratamentele avio nu pot fi autorizate.
                     În procesul de luare a deciziilor conform principiilor unitare, statele membre trebuie să acorde o atenție deosebită impactului asupra organismelor acvatice și a plantelor terestre nevizate și trebuie să se asigure că în condițiile necesare sunt incluse, dacă este necesar, măsuri de reducere a riscurilor (de exemplu, în cultivarea orezului, perioade minime de reținere a apei înainte de eliminare).
                     Data la care Comitetul permanent pentru sănătatea plantelor a finalizat raportul de analiză: 2 iulie 1999.

                     6

                     Fluroxypyr
                     Nr. CAS 69377-81-7
                     Nr. CIPAC 431

                     4-amino-3,5-dichloro-6-fluoro-2-pyridyloxyacetic acid

                     950 g/kg

                     1 decembrie 2000

                     31 decembrie 2011

                     Se pot autoriza numai utilizările ca erbicid.
                     În procesul de luare a deciziilor conform principiilor unitare, statele membre:

                                 —

                                 trebuie să aibă în vedere informațiile suplimentare solicitate la punctul 7 din raportul de analiză;

                                 —

                                 trebuie să acorde atenție în special protecției apei freatice;

                                 —

                                 trebuie să acorde atenție impactului asupra organismelor acvatice și trebuie să se asigure că în condițiile de autorizare sunt incluse, dacă este necesar, măsuri de reducere a riscurilor.

                           Statele membre trebuie să informeze Comisia dacă testele și informațiile suplimentare solicitate conform punctului 7 din raportul de analiză nu au fost depuse până la data de 1 decembrie 2000.
                     Data la care Comitetul permanent pentru sănătatea plantelor a finalizat raportul de analiză: 30 noiembrie 1999.

                     8

                     Prohexadion-calciu
                     Nr. CAS 127277-53-6
                     Nr. CIPAC 567

                     Calciu 3,5-dioxo-4-propionilciclohexanecarboxilate

                     890 g/kg

                     1 octombrie 2000

                     31 decembrie 2011

                     Se pot autoriza numai utilizările ca regulator de creștere a plantelor.
                     Data la care Comitetul permanent pentru sănătatea plantelor a finalizat raportul de analiză: 16 iunie 2000.”


title: Directiva 2003/66/CE a Comisiei din 3 iulie 2003 de modificare a Directivei 94/2/CE de punere în aplicare a Directivei 92/75/CEE a Consiliului cu privire la indicarea consumului energetic pe etichetele frigiderelor, congelatoarelor și combinelor frigorifice electrocasniceText cu relevanță pentru SEE.

text:
               13/Volumul 40

               RO

               Jurnalul Ofícial al Uniunii Europene

               7

         32003L0066

               L 170/10

               JURNALUL OFÍCIAL AL UNIUNII EUROPENE

      DIRECTIVA 2003/66/CE A COMISIEI

   din 3 iulie 2003
   de modificare a Directivei 94/2/CE de punere în aplicare a Directivei 92/75/CEE a Consiliului cu privire la indicarea consumului energetic pe etichetele frigiderelor, congelatoarelor și combinelor frigorifice electrocasnice
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 92/75/CEE a Consiliului din 22 septembrie 1992 cu privire la indicarea consumului de energie și de alte resurse prin etichetare și informații standardizate despre produs în cazul aparatelor de uz casnic (1), în special articolele 9 și 12,
   întrucât:

               (1)

               Electricitatea folosită de frigidere, congelatoare și combine frigorifice reprezintă o parte semnificativă din cererea totală de energie pentru uz casnic din Comunitate. Consumul energetic al acestor aparate poate fi redus de o manieră semnificativă.

               (2)

               Succesul sistemului de etichetare introdus de Directiva 94/2/CE a Comisiei (2), coroborat cu Directiva 96/57/CE a Parlamentului European și a Consiliului din 3 septembrie 1996 privind cerințele de eficiență energetică pentru frigidere, congelatoare și combine frigorifice electrice de uz casnic (3), a condus la o creștere a indicelui de eficiență al noilor frigidere și congelatoare cu peste 30 % între 1996 și 2000.

               (3)

               Aproximativ 20 % din aparatele de răcire vândute în 2000 au intrat în clasa A (cea mai eficientă), iar pe unele piețe proporția a depășit 50 %. Cotele de piață ale aparatelor din clasa A cresc rapid. În consecință, se înregistrează necesitatea introducerii a două clase suplimentare, urmând a fi desemnate ca A + și A++, ca soluție provizorie până la revizuirea completă a etichetării pe clase energetice.

               (4)

               Efectul etichetării pe baza eficienței energetice se va diminua sau va dispărea, dacă nu se definesc alte clase de energie, mai eficiente.

               (5)

               Prin urmare, Directiva 94/2/CE să fie modificată în consecință. În același timp, devine posibilă alinierea acestei directive la directivele similare adoptate recent, în punerea în aplicare a Directivei 92/75/CEE.

               (6)

               Măsurile prevăzute în prezenta directivă sunt în conformitate cu avizul comitetului înființat în temeiul articolului 10 din Directiva 92/75/CEE,

         ADOPTĂ PREZENTA DIRECTIVĂ:
   Articolul 1
   Directiva 94/2/CE se modifică după cum urmează:

               1.

               La articolul 1, alineatele (2), (3) și (4) se înlocuiesc cu următorul text:
               „(2)   Informațiile solicitate prin prezenta directivă se obțin prin măsurători efectuate în conformitate cu standardele armonizate adoptate de organismele europene de standardizare (CEN, Cenelec, ETSI) cu mandat din partea Comisiei în conformitate cu Directiva 98/34/CE a Parlamentului European și a Consiliului (4), ale căror numere de referință au fost publicate în Jurnalul Oficial al Uniunii Europeneși pentru care statele membre au publicat numerele de referință ale standardelor naționale care transpun aceste standarde armonizate.
               (3)   Dispozițiile din anexele I, II și III prin care se cere să fie furnizate informații referitoare la zgomot se aplică numai în cazul în care informațiile sunt solicitate de un stat membru în temeiul articolului 3 din Directiva 86/594/CEE. Aceste informații se stabilesc în conformitate cu directiva respectivă.
               (4)   În prezenta directivă se aplică definițiile stabilite la articolul 1 alineatul (4) din Directiva 92/75/CEE.

               2.

               Articolul 2 se modifică după cum urmează:

                           (a)

                           la alineatul (1) se adaugă următorul paragraf:
                           „Atunci când informațiile referitoare la un anumit model de aparat combinat au fost obținute prin calcul pe baza proiectului și/sau extrapolare pornind de la alte aparate combinate, documentația trebuie să furnizeze detaliile unor astfel de calcule și/sau extrapolări, precum și ale testelor realizate pentru verificarea exactității calculelor efectuate (detaliile modelului matematic folosit la calculul performanței și ale măsurătorilor efectuate pentru a verifica acest model).”

                           (b)

                           alineatul (5) se înlocuiește cu următorul text:
                           „(5)   Atunci când aparatele sunt oferite spre vânzare, închiriere sau cumpărare în rate printr-o comunicare tipărită sau scrisă ori prin orice alt mijloc care presupune că clientul potențial nu poate vedea aparatul expus, precum o ofertă scrisă, un catalog de vânzări prin poștă, anunțuri publicitare pe Internet sau alte medii electronice, această comunicare cuprinde toate informațiile specificate în anexa III.”

               3.

               Anexele I, II, III și V se modifică după cum se arată în anexa la prezenta directivă.

               4.

               Anexa VI se elimină.

         Articolul 2
   Până la 1 iulie 2004, statele membre autorizează circulația etichetelor, fișelor și comunicărilor menționate la articolul 2 alineatul (5) din Directiva 94/2/CE conținând informațiile revizuite de prezenta directivă.
   Până la 31 decembrie 2004, statele membre se asigură că toate etichetele, fișele și comunicările menționate la articolul 2 alineatul (5) din Directiva 94/2/CE respectă modelele revizuite.
   Articolul 3
   Statele membre adoptă și publică dispozițiile necesare aducerii la îndeplinire a prezentei directive până la 30 iunie 2004. Statele membre informează de îndată Comisia cu privire la aceasta.
   Când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 5
   Prezenta directivă se adresează statelor membre.

      Adoptată la Bruxelles, 3 iulie 2003.

            Pentru Comisie

         Loyola DE PALACIO

            Vicepreședinte

      (1)  JO L 297, 13.10.1992, p. 16.

      (2)  JO L 45, 17.2.1994, p. 1.

      (3)  JO L 236, 18.9.1996, p. 36.

      (4)  JO L 204, 21.7.1998, p. 37.”
   ANEXĂ
   (1)   Anexa I se modifică după cum urmează:

               (a)

               sub titlul „Notații pe etichetă”, propoziția finală „NB: termenii echivalenți în alte limbi ai celor folosiți mai sus sunt prezentați în anexa VI” se elimină;

               (b)

               sub titlul: „Tipărirea”:

                           (i)

                           se inserează următorul text după ilustrații:
                           „Litera indicatoare pentru aparatele de tip A + și A++ este conformă cu următoarele ilustrații și este amplasată ca și indicatorul A pentru aparatele din clasa A:

                              ”

                           (ii)

                           textul final, începând cu cuvintele: „Informațiile complete privind tipărirea se află într-un «ghid de proiectare a etichetelor pentru frigidere/congelatoare»…” se elimină.

         (2)   Anexa II se modifică după cum urmează:

               (a)

               punctul 4 se înlocuiește cu următorul text:

                           „4.

                           Clasa de eficiență energetică a modelului definită în anexa V și exprimată ca «clasa de eficiență energetică exprimată pe o scală de la A++ (cea mai eficientă) până la G (cea mai puțin eficientă)». Atunci când informația este furnizată într-un tabel, aceasta poate fi exprimată în altă formă, cu condiția ca scala să fie exprimată în clar de la A++ (clasa cea mai eficientă) la G (cea mai puțin eficientă).”

               (b)

               punctul 8 se înlocuiește cu următorul text:

                           „8.

                           Volumul util al compartimentului de depozitare a alimentelor congelate, precum și al compartimentului rece, dacă există, în conformitate cu standardele menționate la articolul 1 alineatul (2) – rubrica se omite pentru clasele 1, 2 și 3. Pentru aparatele din clasa 3, se specifică volumul util al compartimentului de răcire cu gheață”.

               (c)

               se adaugă următorul punct 15:

                           „15.

                           Dacă modelul este produs pentru a fi încastrat, acest lucru trebuie precizat în clar.”

               (d)

               nota finală se elimină.

         (3)   Anexa III se modifică după cum urmează:

               Nota finală se elimină.

         (4)   În anexa V se inserează următorul text după titlul „CLASA DE EFICIENȚĂ ENERGETICĂ”:

      „Partea 1:   Definițiile claselor A + și A++
      Un aparat este clasificat ca A + sau A++ atunci când indicele alfa de eficiență energetică (Iα) se află în intervalele specificate în tabelul 1.
      Tabelul 1

                  Indicele α de eficiență energetică (Iα)

                  «Clasa de eficiență energetică»

                  30 > Iα

                  A++

                  42 > Iα ≥ 30

                  A+

                  Iα ≥ 42

                  de la A la G (as e vedea mai jos)

            În tabelul 1

      unde:

                  AC

                  =

                  consumul energetic anual al aparatului (în conformitate cu anexa I, nota V)

                  SCα

                  =

                  consumul energetic anual standard (α) al aparatului

            SCα este calculat ca:

      unde:

                  VC este volumul util (în litri) al compartimentului [în conformitate cu standardele menționate la articolul 1 alineatul (2)].

                  TC este temperatura proiectată (în °C) a compartimentului.

            Valorile Mα și Nα sunt prezentate în tabelul 2 și valorile FF, CC, BI și CH sunt prezentate în tabelul 3.
      Tabelul 2

                  Tipul aparatului

                  Temperatura celui mai rece compartiment

                  Mα

                  Nα

                              1

                              frigider fără congelator încorporat

                  > -6 °C

                  0,233

                  245

                              2

                              frigider cu compartiment rece

                  > -6 °C

                  0,233

                  245

                              3

                              frigider fără stea

                  > -6 °C

                  0,233

                  245

                              4

                              frigider *

                  ≤ -6 °C*

                  0,643

                  191

                              5

                              frigider **

                  ≤ -12 °C**

                  0,450

                  245

                              6

                              frigider ***/

                  ≤ -18 °C***/*(***)

                  0,777

                  303

                              7

                              frigider-congelator *(***)

                  ≤ -18 °C***/*(***)

                  0,777

                  303

                              8

                              congelator vertical

                  ≤ -18 °C*(***)

                  0,539

                  315

                              9

                              congelator tip ladă

                  ≤ -18 °C*(***)

                  0,472

                  286

                              10

                              aparat cu uși multiple sau alt aparat

                      (1)

                      (1)

      Tabelul 3

                  Factor de corecție

                  Valoare

                  Condiție

                  FF (no frost)

                  1,2

                  pentru compartimente «no frost» (ventilate) destinate alimentelor congelate

                  1

                  alt caz

                  CC (clasa de climă)

                  1,2

                  pentru aparate «tropicale»

                  1,1

                  pentru aparate «subtropicale»

                  1

                  alt caz

                  BI (încastrat)

                  1,2

                  pentru aparate încastrate (2) cu lățime mai mică de 58 cm.

                  1

                  alt caz

                  CH (compartiment rece)

                  50 kWh/an

                  pentru aparate cu un compartiment rece având capacitate de minim 15 l.

                  0

                  alt caz

            Dacă un aparat nu este A + sau A++, se clasifică în conformitate cu partea 2.
      PARTEA 2:   Definițiile claselor de la A la G
      …”

      (1)  Pentru aceste aparate, temperatura și clasificarea cu stele a compartimentului cu temperatura cea mai joasă sunt cele care determină valorile M și N. Aparatele cu compartimente la -18 °C*(***) sunt considerate frigidere-congelatoare *(***).

      (2)  Un aparat este «încastrat» numai dacă este proiectat exclusiv pentru a fi instalat într-un spațiu semi-închis din bucătărie, fiind supus la încercări ca atare și necesitând finisaj de mobilier.


title: Directiva 2003/52/CE a Parlamentului European și a Consiliului din 18 iunie 2003 de modificare a Directivei 95/2/CE în ceea ce privește condițiile de utilizare a aditivului alimentar konjac E 425Text cu relevanță pentru SEE.

text:
               13/Volumul 40

               RO

               Jurnalul Ofícial al Uniunii Europene

               92

         32003L0052

               L 178/23

               JURNALUL OFÍCIAL AL UNIUNII EUROPENE

      DIRECTIVA 2003/52/CE A PARLAMENTULUI EUROPEAN ȘI A CONSILIULUI

   din 18 iunie 2003
   de modificare a Directivei 95/2/CE în ceea ce privește condițiile de utilizare a aditivului alimentar konjac E 425
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 95,
   având în vedere propunerea Comisiei (1),
   având în vedere avizul Comitetului Economic și Social European (2),
   hotărând în conformitate cu procedura prevăzută la articolul 251 din tratat (3),
   întrucât:

               (1)

               Directiva 95/2/CE a Parlamentului European și a Consiliului din 20 februarie 1995 privind aditivii alimentari, alții decât coloranții și îndulcitorii (4), autorizează utilizarea aditivului konjac E 425 în produsele alimentare în anumite condiții.

               (2)

               Comisia a luat măsuri pentru a suspenda temporar introducerea pe piață a minijeleurilor care conțin konjac E 425, întrucât s-a constatat că acestea sunt periculoase pentru că au cauzat moartea prin sufocare a mai multor copii și persoane vârstnice din țări terțe.

               (3)

               Unii producători de minijeleuri recunosc riscul pentru sănătatea umană prin inscripționarea unui avertisment pe ambalajul produsului alimentar, care atrage atenția asupra riscului pentru copii și persoanele vârstnice.

               (4)

               Pe baza informațiilor furnizate de către statele membre, care au adoptat măsuri la nivel național, se poate concluziona că minijeleurile care conțin konjac E 425 constituie un risc pentru viața oamenilor. Pe lângă formă și mărime, proprietățile fizice și chimice ale aditivului konjac sunt cauza pentru care minijeleurile constituie un risc major pentru sănătatea umană.

               (5)

               În cazul de față, avertizarea prin intermediul etichetelor nu este suficientă pentru a proteja sănătatea umană, în special în ceea ce privește copiii.

               (6)

               Este necesar să se modifice condițiile de utilizare a aditivului konjac E 425 cu privire la introducerea sa în produsele de cofetărie sub formă de jeleuri, inclusiv minijeleuri.

               (7)

               Prin urmare, Directiva 95/2/CE ar trebui modificată în consecință,

         ADOPTĂ PREZENTA DIRECTIVĂ:
   Articolul 1
   În anexa IV la Directiva 95/2/CE, la rândul referitor la E 425 (i): gumă Konjac (ii) Konjac-glucomanan, textul „Produse alimentare în general [cu excepția celor prevăzute la articolul 2 alineatul (3)]” se înlocuiește cu „Produse alimentare în general [cu excepția celor prevăzute la articolul 2 alineatul (3) și a produselor de cofetărie sub formă de jeleuri, inclusiv minijeleuri]”.
   Articolul 2
   Statele membre adoptă actele cu putere de lege și actele administrative necesare pentru a se conforma prezentei directive până la 17 ianuarie 2004. Statele membre informează de îndată Comisia cu privire la aceasta.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Luxemburg, 18 iunie 2003.

            Pentru Parlamentul European

            Președintele

         P. COX

            Pentru Consiliu

            Președintele

         G. DRYS

      (1)  JO C 331 E, 31.12.2002, p. 124.

      (2)  JO C 85, 8.4.2003, p. 39.

      (3)  Avizul Parlamentului European din 11 februarie 2003 (nepublicat încă în Jurnalul Oficial) și Decizia Consiliului din 19 mai 2003.

      (4)  JO L 61, 18.3.1995, p. 1, directivă, astfel cum a fost modificată ultima dată prin Directiva 2001/5/CE (JO L 55, 24.2.2001, p. 59).


title: Directiva 2008/119/CE a Consiliului din 18 decembrie 2008 de stabilire a normelor minime privind protecția vițeilor (versiune codificată)

text:
               15.1.2009

               RO

               Jurnalul Oficial al Uniunii Europene

               L 10/7

      DIRECTIVA 2008/119/CE A CONSILIULUI

   din 18 decembrie 2008
   de stabilire a normelor minime privind protecția vițeilor
   (versiune codificată)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 37,
   având în vedere propunerea Comisiei,
   având în vedere avizul Parlamentului European (1),
   având în vedere avizul Comitetului Economic și Social European (2),
   întrucât:

               (1)

               Directiva 91/629/CEE a Consiliului din 19 noiembrie 1991 de stabilire a normelor minime privind protecția vițeilor (3) a fost modificată în mod substanțial în repetate rânduri (4). Din motive de claritate și de eficiență, directiva menționată ar trebui să fie codificată.

               (2)

               Majoritatea statelor membre au ratificat Convenția europeană pentru protecția animalelor în ferme. De asemenea, Comunitatea a aprobat respectiva convenție prin Decizia 78/923/CEE a Consiliului (5).

               (3)

               Vițeii, fiind animale vii, figurează pe lista produselor enumerate în anexa I la tratat.

               (4)

               Creșterea vițeilor face parte integrantă din agricultură. Aceasta constituie o sursă de venit pentru o parte a populației agricole.

               (5)

               Diferențele care pot denatura condițiile de concurență influențează buna funcționare a organizării pieței comune a vițeilor și a produselor derivate.

               (6)

               Se impune, prin urmare, stabilirea unor standarde comune minime privind protecția vițeilor de fermă și pentru îngrășare, pentru a garanta dezvoltarea rațională a producției.

               (7)

               Este recunoscut, pe baze științifice, că vițeii ar trebui să beneficieze de un mediu corespunzător nevoilor speciei, care trăiește în cireadă. Din acest motiv, vițeii trebuie crescuți în grup. Vițeii cazați în grup sau în boxe individuale ar trebui să dispună de un spațiu suficient pentru a se mișca, pentru a avea contact cu alte bovine și pentru a efectua mișcări normale atât în poziție patrupedă, cât și în poziție culcată.

               (8)

               Serviciile oficiale, producătorii, consumatorii și alte persoane interesate trebuie să fie informați asupra progreselor din acest sector. Pe baza unui aviz al Autorității Europene pentru Siguranța Alimentară, Comisia ar trebui să urmărească în mod activ cercetările științifice asupra sistemelor optime de creștere a animalelor de fermă, astfel încât să se poată asigura bunăstarea vițeilor. Prin urmare, trebuie să se prevadă o perioadă tranzitorie pentru a permite Comisiei să îndeplinească această sarcină.

               (9)

               Măsurile necesare pentru punerea în aplicare a prezentei directive ar trebui să se adopte în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (6).

               (10)

               Prezenta directivă nu ar trebui să aducă atingere obligațiilor statelor membre privind termenele de transpunere în dreptul național a directivelor menționate în anexa II partea B,

         ADOPTĂ PREZENTA DIRECTIVĂ:
   Articolul 1
   Prezenta directivă stabilește standardele minime privind protecția vițeilor izolați în scopul creșterii și îngrășării.
   Articolul 2
   În înțelesul prezentei directive:

               1.

               „vițel” înseamnă un animal din specia bovină până la vârsta de șase luni;

               2.

               „autoritate competentă” înseamnă autoritatea competentă definită la articolul 2 alineatul (6) din Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (7).

         Articolul 3
   (1)   De la 1 ianuarie 1998, tuturor exploatațiilor noi sau reconstruite sau date în funcțiune după data menționată li se aplică dispozițiile următoare:

               (a)

               vițeii nu se închid în boxe individuale după împlinirea vârstei de opt săptămâni, decât în cazul în care un medic veterinar confirmă că starea de sănătate sau comportamentul acestora impune izolarea lor în vederea tratării. Lățimea boxei individuale este cel puțin egală cu înălțimea vițelului la greabăn, măsurată în poziție patrupedă, iar lungimea este cel puțin egală cu lungimea vițelului măsurată de la vârful nasului până la extremitatea caudală a ischionului (tuber ischii), înmulțită cu 1,1.
               Boxele individuale pentru viței (cu excepția celor destinate izolării animalelor bolnave) nu trebuie să fie prevăzute cu pereți solizi, ci cu pereți perforați care să permită contactul vizual și tactil direct între viței;

               (b)

               pentru vițeii crescuți în grup, spațiul liber prevăzut pentru fiecare vițel este de cel puțin 1,5 m2 pentru fiecare vițel cu o greutate a animalului viu mai mică de 150 de kilograme, de cel puțin 1,7 m2 pentru fiecare vițel cu greutate egală cu sau mai mare de 150 de kilograme, dar mai mică de 220 de kilograme, și de cel puțin 1,8 m2 pentru fiecare vițel având o greutate egală cu sau mai mare de 220 de kilograme.

         Cu toate acestea, dispozițiile primului paragraf nu se aplică:

               (a)

               exploatațiilor cu mai puțin de șase viței;

               (b)

               vițeilor ținuți alături de mamă în vederea alăptării.

         (2)   De la 31 decembrie 2006, dispozițiile prevăzute la alineatul (1) se aplică tuturor exploatațiilor.
   Articolul 4
   Statele membre asigură conformitatea condițiilor privind creșterea vițeilor cu dispozițiile generale stabilite în anexa I.
   Articolul 5
   Dispozițiile generale din anexa I pot să fie modificate în conformitate cu procedura menționată la articolul 10 alineatul (2), pentru a se ține seama de progresele științifice.
   Articolul 6
   Până la 1 ianuarie 2006, Comisia înaintează Consiliului un raport elaborat pe baza unui aviz al Autorității Europene pentru Siguranța Alimentară asupra sistemului sau sistemelor de creștere intensivă a animalelor care respectă cerințele de bunăstare a vițeilor din punct de vedere patologic, zootehnic, fiziologic și comportamental, precum și asupra implicațiilor sociale și economice ale diferitelor sisteme, împreună cu propuneri adecvate care să țină seama de concluziile raportului respectiv.
   Articolul 7
   (1)   Statele membre asigură efectuarea unor inspecții sub responsabilitatea autorității competente, pentru a verifica respectarea dispozițiilor prezentei directive.
   Inspecțiile în cauză, care pot fi efectuate cu ocazia controalelor realizate în alte scopuri, trebuie să acopere în fiecare an un eșantion statistic reprezentativ pentru diferitele sisteme de creștere din fiecare stat membru.
   (2)   Comisia, în conformitate cu procedura menționată la articolul 10 alineatul (2), stabilește un cod al normelor aplicabile în cazul inspecțiilor prevăzute la alineatul (1) din prezentul articol.
   (3)   La fiecare doi ani, până în ultima zi lucrătoare din luna aprilie și pentru prima dată până la 30 aprilie 1996, statele membre informează Comisia asupra rezultatelor inspecțiilor efectuate în cursul celor doi ani precedenți, în conformitate cu prezentul articol, inclusiv asupra numărului de inspecții realizate în raport cu numărul exploatațiilor de pe teritoriul lor.
   Articolul 8
   Pentru a fi importate în Comunitate, animalele provenind din țări terțe trebuie să fie însoțite de un certificat emis de autoritatea competentă din respectiva țară, care să ateste că au beneficiat de un tratament cel puțin echivalent cu cel administrat animalelor de origine comunitară, în conformitate cu prevederile prezentei directive.
   Articolul 9
   Experții veterinari ai Comisiei pot, în măsura în care acest lucru este necesar pentru aplicarea în mod uniform a prezentei directive, să efectueze, în colaborare cu autoritățile competente, controale la fața locului. Cu această ocazie, controlorii trebuie să pună în aplicare măsuri speciale de igienă care să excludă orice risc de transmitere a bolilor.
   Statul membru pe teritoriul căruia se efectuează un control acordă experților tot sprijinul necesar pentru îndeplinirea misiunii lor. Comisia informează autoritatea competentă a statului membru în cauză asupra rezultatului controalelor efectuate.
   Autoritatea competentă a statului membru în cauză adoptă măsurile care se dovedesc necesare pentru a ține seama de rezultatele controlului respectiv.
   În ceea ce privește relațiile cu țările terțe, se aplică dispozițiile capitolului III din Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate (8).
   Dispozițiile generale de aplicare a prezentului articol se stabilesc în conformitate cu procedura menționată la articolul 10 alineatul (2) din prezenta directivă.
   Articolul 10
   (1)   Comisia este asistată de Comitetul permanent pentru lanțul alimentar și sănătatea animală, înființat în temeiul articolului 58 din Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (9).
   (2)   Atunci când se face trimitere la prezentul alineat, se aplică articolele 5 și 7 din Decizia 1999/468/CE.
   Termenul prevăzut la articolul 5 alineatul (6) din Decizia 1999/468/CE se stabilește la trei luni.
   Articolul 11
   În ceea ce privește protecția vițeilor, statele membre pot, în conformitate cu normelor generale din tratat, să mențină sau să aplice pe teritoriul lor dispoziții mai stricte decât cele prevăzute de prezenta directivă. Statele membre informează Comisia cu privire la orice măsură adoptată în acest sens.
   Articolul 12
   Directiva 91/629/CEE, modificată prin actele menționate în anexa II partea A, se abrogă fără a aduce atingere obligațiilor statelor membre cu privire la termenele pentru transpunerea în dreptul intern a directivelor prevăzute în anexa II partea B.
   Trimiterile la directiva abrogată se interpretează ca trimiteri la prezenta directivă și se citesc în conformitate cu tabelul de corespondență din anexa III.
   Articolul 13
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 14
   Prezenta directivă se adresează statelor membre.

      Adoptată la Bruxelles, 18 decembrie 2008.

            Pentru Consiliu

            Președintele

         M. BARNIER

      (1)  Avizul din 11 decembrie 2007 (nepublicat încă în Jurnalul Oficial).

      (2)  JO C 324, 30.12.2006, p. 26.

      (3)  JO L 340, 11.12.1991, p. 28.

      (4)  A se vedea anexa II partea A.

      (5)  JO L 323, 17.11.1978, p. 12.

      (6)  JO L 184, 17.7.1999, p. 23.

      (7)  JO L 224, 18.8.1990, p. 29.

      (8)  JO L 268, 24.9.1991, p. 56.

      (9)  JO L 31, 1.2.2002, p. 1.

      ANEXA I

                  1.

                  Materialele utilizate pentru construcția grajdurilor, în special boxele și instalațiile cu care vițeii pot intra în contact, nu trebuie să dăuneze vițeilor și trebuie să poată fi curățate și dezinfectate temeinic.

                  2.

                  Până la adoptarea unor norme comunitare în domeniu, echipamentele și circuitele electrice trebuie instalate în conformitate cu reglementările naționale în vigoare pentru a evita orice șoc electric.

                  3.

                  Izolarea, încălzirea și ventilarea clădirii trebuie asigurată astfel încât circulația aerului, nivelul de praf, temperatura, umiditatea relativă a aerului și concentrațiile de gaze să fie menținute la niște limite care să nu fie nocive pentru viței.

                  4.

                  Orice echipament automat sau mecanic indispensabil sănătății și bunăstării vițeilor trebuie să fie inspectat cel puțin o dată pe zi. Orice defecțiune constatată trebuie remediată de îndată sau, în cazul în care acest lucru este imposibil, trebuie luate măsuri adecvate pentru a proteja sănătatea și bunăstarea vițeilor până la efectuarea reparației, în special utilizând alte metode de alimentație și menținând un mediu ambiant corespunzător.
                  În cazul în care se utilizează un sistem de ventilație artificială, trebuie prevăzut un sistem adecvat de înlocuire, pentru ca, în caz de defecțiune a sistemului principal, să se poată asigura o reînnoire a aerului suficientă pentru a proteja sănătatea și bunăstarea vițeilor; trebuie, de asemenea, prevăzut un sistem de alarmă care să anunțe crescătorului defecțiunea. Sistemul de alarmă trebuie testat în mod regulat.

                  5.

                  Vițeii nu trebuie să fie menținuți în permanență în întuneric. În acest sens, pentru a răspunde nevoilor lor comportamentale și fiziologie, trebuie prevăzut, având în vedere diversele condiții climaterice din statele membre, un sistem de iluminare adecvat, natural sau artificial; în cazul în care este vorba de un sistem artificial, iluminarea trebuie să fie cel puțin echivalentă cu durata de lumină naturală disponibilă în mod normal între orele 9-17. De asemenea, trebuie să fie disponibil un sistem de iluminare adecvat, fix sau mobil, de o intensitate suficientă pentru a permite inspectarea vițeilor în orice moment.

                  6.

                  Toți vițeii crescuți în stabulație trebuie să fie inspectați de către proprietar sau de către persoana care răspunde de animale cel puțin de două ori pe zi, iar vițeii crescuți în aer liber, cel puțin o dată pe zi. Orice vițel care este suspect de îmbolnăvire sau care este rănit trebuie tratat corespunzător fără întârziere și trebuie să fie consultat un medic veterinar de îndată ce este posibil pentru orice vițel care nu răspunde la îngrijirile acordate de crescător. În cazul în care este necesar, vițeii bolnavi sau răniți trebuie să fie izolați într-un spațiu adecvat, cu așternut uscat și confortabil.

                  7.

                  Adăposturile de stabulație trebuie concepute astfel încât să permită fiecărui vițel să se întindă, să se odihnească, să se ridice în poziție patrupedă și să se curețe fără dificultate.

                  8.

                  Vițeii nu trebuie să fie legați, cu excepția vițeilor cazați în grupuri, care pot fi legați timp de cel mult o oră, în timpul alimentării cu lapte sau cu un înlocuitor de lapte. În cazul în care vițeii sunt legați, modalitatea de legare nu trebuie să le producă răniri și trebuie verificată regulat și ajustată, dacă este cazul, pentru a le asigura confortul. Fiecare legătură trebuie concepută astfel încât să se evite riscul de strangulare sau de rănire și să permită animalului să se deplaseze, în conformitate cu punctul 7.

                  9.

                  Grajdurile, cuștile, echipamentele și ustensilele care servesc vițeilor trebuie să fie curățate și dezinfectate în mod corespunzător, pentru a preveni contaminarea încrucișată și apariția vectorilor de boli. Trebuie eliminate cât de des posibil materiile fecale, urina, precum și alimentele neconsumate sau deversate, pentru a reduce mirosul și pentru a nu atrage muștele sau rozătoarele.

                  10.

                  Pardoselile trebuie să fie nederapante, dar fără asperități, pentru a evita rănirea vițeilor, și trebuie concepute astfel încât să nu provoace răni sau suferințe vițeilor culcați sau ridicați în picioare. Ele trebuie să fie adecvate pentru mărimea și greutatea vițeilor și să constituie o suprafață rigidă, plană și stabilă. Suprafața culcușului trebuie să fie confortabilă, curată, drenată corespunzător și să nu dăuneze vițeilor. Trebuie asigurat un așternut de paie corespunzător pentru toți vițeii cu vârsta sub două săptămâni.

                  11.

                  Toți vițeii trebuie să primească o alimentație corespunzătoare vârstei și greutății, ținând seama de cerințele lor comportamentale și fiziologice, pentru a asigura o stare bună de sănătate și bunăstarea animalelor. În acest scop, alimentația trebuie să conțină o cantitate suficientă de fier pentru a asigura un nivel mediu de hemoglobină în sânge de cel puțin 4,5 mmol/litru de sânge și o rație zilnică minimă de alimente fibroase pentru fiecare vițel cu vârsta mai mare de două săptămâni, această cantitate trebuind mărită de la 50 g la 250 g pe zi pentru vițeii cu vârsta între 8 și 20 de săptămâni. Vițeilor nu trebuie să li se pună botniță.

                  12.

                  Toți vițeii trebuie să fie hrăniți cel puțin de două ori pe zi. În cazul în care vițeii sunt adăpostiți în grup și nu beneficiază de o alimentație ad libitum sau de un sistem de alimentație automat, fiecare vițel trebuie să aibă acces la mâncare în același timp cu celelalte animale din grup.

                  13.

                  Vițeii în vârstă de peste două săptămâni trebuie să aibă acces la apă proaspătă adecvată, furnizată în cantitate suficientă, sau trebuie să-și poată satisface nevoia de lichide cu alte preparate. Cu toate acestea, în condiții de căldură excesivă sau când vițeii sunt bolnavi, apa proaspătă potabilă trebuie să le fie asigurată în permanență.

                  14.

                  Instalațiile de alimentație și de adăpare trebuie concepute, construite, instalate și întreținute astfel încât să se limiteze riscurile de contaminare a hranei și a apei destinate vițeilor.

                  15.

                  Toți vițeii trebuie să primească colostru de bovine cât mai curând posibil după fătare, în orice caz, în primele șase ore de viață.

      ANEXA II
      PARTEA A
      Directiva abrogată și lista modificărilor ulterioare
      (menționate la articolul 12)

                  Directiva 91/629/CEE a Consiliului
                  (JO L 340, 11.12.1991, p. 28)

                  Directiva 97/2/CE a Consiliului
                  (JO L 25, 28.1.1997, p. 24)

                  Decizia 97/182/CE a Comisiei
                  (JO L 76, 18.3.1997, p. 30)

                  Regulamentul (CE) nr. 806/2003 al Consiliului
                  (JO L 122, 16.5.2003, p. 1)

                  numai anexa III punctul 25

            PARTEA B
      Termene pentru transpunerea în dreptul național
      (menționate la articolul 12)

                  Directivele

                  Termene pentru transpunere

                  Directiva 91/629/CEE

                  1 ianuarie 1994

                  Directiva 97/2/CE

                  31 decembrie 1997

      ANEXA III
      TABEL DE CORESPONDENȚĂ

                  Directiva 91/629/CEE

                  Prezenta directivă

                  Articolele 1 și 2

                  Articolele 1 și 2

                  Articolul 3 alineatul (1)

                  —

                  Articolul 3 alineatul (2)

                  —

                  Articolul 3 alineatul (3) primul paragraf

                  Articolul 3 alineatul (1) primul paragraf

                  Articolul 3 alineatul (3) al doilea paragraf cuvinte introductive

                  Articolul 3 alineatul (1) al doilea paragraf cuvinte introductive

                  Articolul 3 alineatul (3) al doilea paragraf prima liniuță

                  Articolul 3 alineatul (1) al doilea paragraf litera (a)

                  Articolul 3 alineatul (3) al doilea paragraf a doua liniuță

                  Articolul 3 alineatul (1) al doilea paragraf litera (b)

                  Articolul 3 alineatul (3) al treilea paragraf

                  Articolul 3 alineatul (2)

                  Articolul 3 alineatul (4)

                  —

                  Articolul 4 alineatul (1)

                  Articolul 4

                  Articolele 5-10

                  Articolele 5-10

                  Articolul 11 alineatul (1)

                  —

                  Articolul 11 alineatul (2)

                  Articolul 11

                  —

                  Articolul 12

                  —

                  Articolul 13

                  Articolul 12

                  Articolul 14

                  Anexă

                  Anexa I

                  —

                  Anexa II

                  —

                  Anexa III


title: Directiva 94/75/CE a Consiliului din 22 decembrie 1994 de modificare a Directivei 94/4/CE și de introducere a măsurilor derogatorii temporare aplicabile Austriei și Germaniei

text:
Anunţ juridic important

|

31994L0075

Jurnalul Oficial L 365 , 31/12/1994 p. 0052 - 0052 ediţie specială finlandeză: capitol 9 volum 3 p. 0009  ediţie specială suedeză: capitol 9 volum 3 p. 0009  ediţie specială în limba cehă capitol 09 volum 01 p. 270  - 270 ediţie specială în limba estonă capitol 09 volum 01 p. 270  - 270 ediţie specială în limba maghiară capitol 09 volum 01 p. 270  - 270 ediţie specială în limba lituaniană capitol 09 volum 01 p. 270  - 270 LV.ES capitol 09 volum 01 p. 270  - 270 MT.ES capitol 09 volum 01 p. 270  - 270 PL.ES capitol 09 volum 01 p. 270  - 270 SK.ES capitol 09 volum 01 p. 270  - 270 ediţie specială în limba slovenă capitol 09 volum 01 p. 270  - 270

		19941222Directiva 94/75/CE a Consiliuluidin 22 decembrie 1994de modificare a Directivei 94/4/CE și de introducere a măsurilor derogatorii temporare aplicabile Austriei și Germaniei(94/000/CE)CONSILIUL UNIUNII EUROPENE,având în vedere Tratatul de aderare din 1994, în special articolul 2 alineatul (3) și Actul de aderare din 1994, în special articolul 151 alineatul (2),având în vedere propunerea Comisiei,întrucât, la 5 septembrie 1994, Republica Austria a solicitat o derogare în baza celei aplicabile începând cu 1 aprilie 1994 Republicii Federale Germania, în temeiul articolului 3 alineatul (2) din Directiva 94/4/CE a Consiliului din 14 februarie 1994 de modificare a Directivelor 69/169/CEE și 77/388/CEE și de creștere a nivelului scutirilor pentru călătorii din țări terțe și limitele achizițiilor scutite de impozit, efectuate în călătoriile intracomunitare [1];întrucât această solicitare vizează, în special, menținerea, până la 1 ianuarie 1998, a limitei aplicabile în prezent în Austria importurilor de bunuri, efectuate de către călătorii care intră pe teritoriul acesteia prin frontierele terestre care o leagă de țări care nu sunt state membre, nici membre ale AELS;întrucât trebuie luate în considerare dificultățile economice care pot apare în Austria din cauza scutirilor acordate acestor călători;întrucât, cu toate acestea, este necesar să se prevină denaturarea concurenței, determinată de aplicarea unor limite diferite, în cazul traversării frontierelor externe care leagă Comunitatea cu alte țări decât statele membre AELS; întrucât este important ca Republica Federală Germania și Republica Austria să aplice aceeași limită la importurile de bunuri în teritoriile lor, efectuate de către călătorii proveniți din țările menționate,ADOPTĂ PREZENTA DIRECTIVĂ:Articolul 1La articolul 3 din Directiva 94/4/CE, alineatul (2) se înlocuiește cu următorul text:"(2) Prin derogare de la alineatul (1), Republica Federală Germania și Republica Austria sunt autorizate să adopte măsurile necesare pentru a se conforma prezentei directive până la 1 ianuarie 1998, pentru bunurile importate de călătorii care intră pe teritoriul Germaniei sau Austriei prin frontierele terestre care leagă Germania sau Austria de țări care nu sunt state membre și nici membre AELS sau, după caz, prin intermediul navigației costiere provenind din țările menționate.Cu toate acestea, de la intrarea în vigoare a Tratatului de aderare din 1994, statele membre respective aplică o scutire de minim 75 ECU la importurile efectuate de călătorii menționați de paragraful anterior."Articolul 2(1) Sub rezerva intrării în vigoare a Tratatului de aderare din 1994, statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la data intrării in vigoare a acesteia. Statele membre informează de îndată Comisia cu privire la aceasta.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării. Statele membre stabilesc modalitatea de efectuare a acestei trimiteri.(2) Comisiei îi sunt comunicate de statele membre textele dispozițiilor de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare la aceeași dată cu Tratatul de aderare din 1994.Articolul 4Prezenta directivă se adresează statelor membre.Adoptată la Bruxelles, 22 decembrie 1994.Pentru ConsiliuPreședinteleH. Seehofer[1] JO L 60, 3.3.1994, p. 14.--------------------------------------------------


title: Directiva Consiliului din 25 iunie 1987 de modificare a Directivei 71/316/CEE de apropiere a legislațiilor statelor membre referitoare la dispozițiile comune pentru mijloacele de măsurare și pentru metodele de control metrologic

text:
               13/Volumul 07

               RO

               Jurnalul Ofícial al Uniunii Europene

               244
            31987L0355
               L 192/46

               JURNALUL OFÍCIAL AL UNIUNII EUROPENE

      DIRECTIVA CONSILIULUI
   din 25 iunie 1987de modificare a Directivei 71/316/CEE de apropiere a legislațiilor statelor membre referitoare la dispozițiile comune pentru mijloacele de măsurare și pentru metodele de control metrologic(87/355/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 100,având în vedere propunerea Comisiei (1),având în vedere avizul Adunării (2),având în vedere avizul Comitetului Economic și Social (3),întrucât anexa II la Directiva 71/316/CEE a Consiliului din 26 iulie 1971 de apropiere a legislațiilor statelor membre referitoare la dispozițiile comune pentru mijloacele de măsurare și pentru metodele de control metrologic (4), directivă modificată ultima dată de Directiva 87/354/CEE (5), trebuie completată cu desenele corespunzătoare semnelor distinctive „E” pentru Spania, „EL” pentru Grecia și „P” pentru Portugalia;întrucât este, de asemenea, necesară modificarea anexei menționate anterior, pentru a înlocui desenul semnului „IR” pentru Irlanda cu „IRL”,ADOPTĂ PREZENTA DIRECTIVĂ:Articolul 1(1)   Desenele menționate la punctul 3.2.1 din anexa II la Directiva 71/316/CEE se completează cu caracterele necesare semnelor „E”, „EL” și „P”, iar semnul „IR” se înlocuiește cu „IRL”.(2)   Modelul acestor semne este prezentat în continuare:Articolul 2(1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 1987. Statele membre informează de îndată Comisia cu privire la aceasta.(2)   Comisiei îi sunt comunicate de statele membre textele dispozițiilor de drept intern pe care le adoptă în domeniul reglementat de prezenta directivă.Articolul 3Prezenta directivă se adresează statelor membre.
      Adoptată la Luxemburg, 25 iunie 1987.

            Pentru Consiliu

            Președintele

         H. DE CROO

      (1)  JO C 317, 10.12.1986, p. 8.
      (2)  Aviz emis la 19 iunie 1987 (nepublicat încă în Jurnalul Oficial).
      (3)  JO C 150, 9.6.1987, p. 4.
      (4)  JO L 202, 6.9.1971, p. 1.
      (5)  JO L 192, 11.7.1987, p. 43.